Diari Oficial de la Generalitat Valenciana


Sumari del DOGV 3304, del 10-08-1998 (1998/6098)

ORDRE d'11 de juny de 1998, de la Conselleria de Cultura, Educació i Ciència, per la qual es concedix autorització d'obertura i funcionament d'un centre privat de nova creació d'Educació Infantil denominat Infantil Tramvia El Parc, a València.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3304

Data del DOGV
:   10-08-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/6098


Data del document
:   11-06-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE d'11 de juny de 1998, de la Conselleria de Cultura, Educació i Ciència, per la qual es concedix autorització d'obertura i funcionament d'un centre privat de nova creació d'Educació Infantil denominat Infantil Tramvia El Parc, a València. [1998/6098]
  
L'expedient ha sigut incoat a instància del representant legal de la Cooperativa Valenciana Escola Infantil Tramvia El Parc, en sol·licitud d'obertura i funcionament d'un centre privat de nova creació per a impartir els ensenyaments corresponents a l'Educació Infantil de 1r cicle i 3 unitats.
  
La Direcció General de Centres Docents va aprovar, mitjançant Resolució de 8 de juliol de 1997, el projecte de les obres a realitzar per a l'autorització del centre.
  
L'expedient ha sigut tramitat per la Direcció Territorial competent, la qual a la vista de l'informe favorable de la Unitat Tècnica de Construccions i de la Inspecció Educativa, ha considerat procedent accedir a allò sol·licitat.
  
Vists la Llei Orgànica 8/1985, de 3 de juliol (BOE de 4 de juliol), reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats, per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre de Govern Valencià,
  
ORDENE
  
Autoritzar l'obertura i funcionament del següent centre docent privat atenent les característiques i ensenyaments que s'assenyalen:
  
Denominació específica: Infantil Tramvia el Parc
  
Denominació genèrica: Centre autoritzat d'Educació Infantil 1r cicle
  
Domicili: c/ Alqueries de Bellver, 83-85.
  
Localitat: València.
  
Provincia: València.
  
Codi: 21212339.
  
Titular: Escola Infantil Tramvia el Parc, Cooperativa Valenciana.
  
Ensenyaments i capacitat màxima que s'autoritza: Educació Infantil 1r cicle i 3 unitats i 46 llocs escolars, distribuïts en les següents edats:
  
- 2 unitats xiquets 1/2 anys i 26 llocs escolars.
  
- 1 unitat xiquets 2/3 anys i 20 llocs escolars.
  
La present autorització esdevindrà efectiva des de l'inici del curs acadèmic 1998/99.
  
Disposició addicional
  
El centre haurà de complir allò disposat en l'article 6 del Reial Decret 1.004/1991 (BOE de 26 de juny) i en el Decret 193/1988, de 12 de desembre (DOGV de 2 de febrer de 1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectoniques.
  
La citada ordre donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interessat podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà al de la seua notificació. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com ho exigix l'article 110.3 de la Llei 30/1992.
  
València, 11 de juny de 1998.- El conseller de Cultura, Educació i Ciència: Francisco E. Camps Ortiz